Spisak predsjednika Ukrajine
Savremeno Ukrajinsko predsjedništvo formirano je kada je Verhovna Rada Ukrajinske Sovjetske Socijalističke Republike 5. jula 1991. godine donijela zakon kojim se uspostavlja ured "Predsjednika Ukrajinske Sovjetske Socijalističke Republike". Nakon proglašenja Ukrajinske nezavisnosti od Sovjetskog Saveza 24. augusta 1991. ime je promijenjeno u "Predsjednik Ukrajine". Na prvim izborima za predsjednika Ukrajine, koji su održani 1. decembra 1991, pobijedio je Leonid Kravčuk. Svi predsjednici, osim Volodimira Zelenskog bili su narodni poslanici Vrhovne rade prije izbora. Kravčuk je bio prvi predsjednik koji je dao ostavku na tu funkciju, nakon borbe za moć sa tadašnjim premijero, Leonidom Kučmom. Nakon Ukrajinske revolucija 2014., Viktor Janukovič napustio je svoj ured i pobjegao iz zemlje. Nakon toga je smijenjen i zamijenjen Oleksandrom Turčinovim kao predsjedavajućim Vrhovne rade, koji vrši dužnost predsjednika kada je upražnjena funkcija. Na prijevremenim predsjedničkim izborima održanim 25. maja 2014. je pobijedio Petro Porošenko; Porošenko je inaugurisab kao predsjednik 7. juna 2014, a dana 18. juna 2015, Janukoviču je službeno oduzeta titula predsjednika Ukrajine.